Sanremo laulufestival

Sanremo laulufestival (Sanremo Festival della canzone italiana) on Itaalias Sanremos alates 1951. aastast toimuv laulufestival.

Sanremo festival on ilmselt esimene ja vanim toimiv laulufestival. Teda peetakse ka Eurovisiooni lauluvõistluse otseseks eeskujuks. Reeglina on Itaaliat Eurovisiooni lauluvõistlusel esindanud just Sanremo festivali võidulaul.

Festivali iseärasuseks on olnud see, et perioodil 1953–1971 (v.a 1956) esitasid sama laulu vähemalt kaks erinevat esitajat.

Hiljem on mitmel korral muudetud esinejate kategooriaid: lisatud uustulnuka kategooria, suure artisti kategooria, sisse viidud eraldi arvestus naiste ja meeste kategoorias, jm.

Sanremo festival on paljudele Itaalia lauljatele ja laulutegijatele olnud oluliseks etapiks teel tuntusele.

Festivalil esitatud lauludest on mitmed saanud populaarseks ka Eestis, seda nii eestikeelse versioonina kui ka originaalesituste kujul. Eriti populaarsed on olnud 1958. aasta võidulaul "Nel blu dipinto di blu (Volare)" ja 1960. aastate võidulaulud "Romantica" ja "Non ho l'eta". Aga populaarsed ja raadios tihti eetris olnud laulud on olnud ka muud festivalil esitatud võistluslaulud, nagu "Quando m'innamoro", "La pioggia", "Che sará", "L'italiano", "Ci sará", "Non voglio mica la luna", "Tanti auguri", "Con te partirò", "Laura non c'è". Mitmest neist on tehtud ka väga häid ja võib-olla originaalist paremaidki eestikeelseid versioone ("Jätke võtmed väljapoole" – "Tanti auguri").

Eurovisioonil on Itaalial olnud suurem edu lauludega "Aprite le finestre" ja "Amami se vuoi" (ESC1956 nr 2), "Al di là" (ESC1961 nr 5), "Uno per tutte" (ESC1963 nr 3), "Non ho l'eta" (ESC1964 nr 1), "Se piangi, se ridi" (ESC1965 nr 5), "L'amore è un attimo" (ESC1971 nr 5), "Si" (ESC1974 nr 2), "Era" (ESC1974 nr 3); "I treni di Tozeur" (ESC1984 nr 5), "Gente di mare" (ESC1987 nr 3), "Insieme" (ESC1990 nr 1), "Rapsodia" (ESC1992 nr 4), "Fiumi di parole" (ESC1997 nr 4), "Madness of Love" (ESC2011 nr 2), "Non mi avete fatto niente" (ESC2018 nr 5).

 Võitjad 
 Aasta Esineja Pealkiri ESC (koha nr) 1951 Nilla Pizzi "Grazie dei fiori" x 1952 Nilla Pizzi "Vola colomba" x 1953 Carla Boni & Flo Sandon's "Viale d'autunno" x 1954 Giorgio Consolini & Gino Latilla "Tutte le mamme" x 1955 Claudio Villa & Tullio Pane "Buongiorno tristezza" x 1956 Franca Raimondi "Aprite le finestre" nr 2 1957 Claudio Villa & Nunzio Gallo "Corde della mia chitarra" nr 6 1958 Domenico Modugno & Johnny Dorelli "Nel blu, dipinto di blu" nr 3 1959 Domenico Modugno & Johnny Dorelli "Piove (Ciao, ciao bambina)" nr 6 1960 Tony Dallara & Renato Rascel "Romantica"  1961 Betty Curtis & Luciano Tajoli "Al di là" nr 5 1962 Domenico Modugno & Claudio Villa "Addio, addio" nr 9 1963 Emilio Pericoli & Tony Renis "Uno per tutte" nr 3 1964 Gigliola Cinquetti & Patricia Carli "Non ho l'età" nr 1 1965 Bobby Solo "Se piangi, se ridi" nr 5 1966 Domenico Modugno & Gigliola Cinquetti "Dio, come ti amo" nr 17 1967 Claudio Villa & Iva Zanicchi "Non pensare a me" – 1968 Sergio Endrigo & Roberto Carlos "Canzone per te" – 1969 Bobby Solo & Iva Zanicchi "Zingara" – 1970 Adriano Celentano & Claudia Mori "Chi non lavora non fa l'amore" – 1971 Nada & Nicola Di Bari "L'amore è un attimo" nr 5 1972 Nicola di Bari "I giorni dell'arcobaleno" nr 6 1973 Peppino Di Capri "Un grande amore e niente più" – 1974 Iva Zanicchi "Ciao cara, come stai?" – 1975 Gilda "Ragazza del sud" – 1976 Peppino Di Capri "Non lo faccio più" – 1977 Homo Sapiens "Bella da morire" – 1978 Matia Bazar "...E dirsi ciao!" – 1979 Mino Vergnaghi "Amare" – 1980 Toto Cutugno "Solo noi" – 1981 Alice "Per Elisa" – 1982 Riccardo Fogli "Storie di tutti i giorni" – 1983 Tiziana Rivale "Sarà quel che sarà" – 1984 Al Bano & Romina Power "Ci sarà" – 1985 Ricchi e Poveri "Se m'innamoro" – 1986 Eros Ramazzotti "Adesso tu" – 1987 Gianni Morandi, Enrico Ruggeri & Umberto Tozzi "Si può dare di più" – 1988 Massimo Ranieri "Perdere l'amore" – 1989 Anna Oxa ja Fausto Leali "Ti lascerò" – 1990 Pooh & Dee Dee Bridgewater "Uomini soli" – 1991 Riccardo Cocciante & Sarah Jane Morris "Se stiamo insieme" – 1992 Luca Barbarossa "Portami a ballare" – 1993 Enrico Ruggeri "Mistero" – 1994 Aleandro Baldi "Passerà" n 1995 Giorgia "Come saprei" n 1996 Ron & Tosca "Vorrei incontrarti fra cent'anni" n 1997 Jalisse "Fiumi di parole" nr 4 1998 Annalisa Minetti "Senza te o con te" n 1999 Anna Oxa "Senza pietà" n 2000 Piccola Orchestra Avion Travel "Sentimento" n 2001 Elisa "Luce (Tramonti a nord est)" n 2002 Matia Bazar "Messaggio d'amore" n 2003 Alexia "Per dire di no" n 2004 Marco Masini "L'uomo volante" n 2005 Francesco Renga "Angelo" n 2006 Povia "Vorrei avere il becco" n 2007 Simone Cristicchi "Ti regalerò una rosa" n 2008 Giò Di Tonno & Lola Ponce "Colpo di fulmine" n 2009 Marco Carta "La forza mia" n 2010 Valerio Scanu "Per tutte le volte che..." n 2011 Roberto Vecchioni "Chiamami ancora amore" – 2012 Emma "Non è l'inferno" – 2013 Marco Mengoni "L'essenziale" nr 7 2014 Arisa "Controvento" – 2015 Il Volo "Grande amore" nr 3 2016 Stadio "Un giorno mi dirai" – 2017 Francesco Gabbani "Occidentali's Karma" nr 62018Ermal Meta & Fabrizio Moro"Non mi avete fatto niente" nr 52019Mahmood"Soldi" nr 22020Diodato"Fai rumore"x2021Måneskin"Zitti e buoni"nr 12022Mahmood and Blanco"Brividi"nr 62023Marco Mengoni"Due Vite"nr 42024Angelina Mango"La noia"n/a
x – Eurovisiooni lauluvõistlust (ESC) ei toimunud aastatel 1951–1955 ja 2020. 
n – Itaalia ei osalenud ESC-l. 
– – Sanremo Festivali võidulaul ei esindanud Itaaliat ESC-l.n/a – ESC tulemusi ei ole veel teada.

 Välislingid 
 Sanremo Festival della canzone italiana.
 Sanremo Music Festival
 Itaalia muusika

Kategooria:Itaalia muusika